Alexander Dale Oen (Øygarden, Norvégia, 1985. május 21. – Flagstaff, Arizona, Egyesült Államok, 2012. április 30.) norvég olimpiai ezüstérmes, világ- és Európa-bajnok norvég úszó. Miután 2008-ban aranyérmet szerzett az eindhoveni Európa-bajnokságon, ő lett az első norvég úszó, aki érmet tudott szerezni egy rangosabb világversenyen. 1995 és 2010 között a Vestkantsvømmerne, majd 2011-től haláláig a Bærumsvømmerne klubot képviselte. Leginkább mellúszóként vált híressé. Személyi edzője Sondre L. Solberg volt. Bátyja, Robin Dale Oen (1980) szintén úszó.